CELEX: 62011TN0489
Language: mt
Date: 2011-09-20 00:00:00
Title: Kawża T-489/11: Rikors ippreżentat fl- 20 ta’ Settembru 2011 — Ruse Industry vs Il-Kummissjoni

26.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/36
            
         Rikors ippreżentat fl-20 ta’ Settembru 2011 — Ruse Industry vs Il-Kummissjoni
   (Kawża T-489/11)
   2011/C 347/66
   Lingwa tal-kawża: il-Bulgaru
   
      Partijiet
   
   
      Rikorrenti: Ruse Industry AD (Ruse, il-Bulgarija) (rappreżentanti: A. Angelov u S. Panov avutati)
   
      Konvenuta: Il-Kummissjoni Ewropea
   
      Suġġett
   
   Talba għall-annullament tal-Artikoli 2, 3, 4 u 5 tad-Deċiżjoni tal-Kummissjoni, tat-13 ta’ Lulju 2011, dwar l-għajnuna mill-Istat C 12/2010 u N 389/2009 mogħtija mill-Bulgarija favur Ruse Industry.
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla l-Artikoli 2, 3, 4 u 5 tad-Deċiżjoni tal-Kummissjoni, tat-13 ta’ Lulju 2011, dwar l-għajnuna mill-Istat C 12/2010 u N 389/2009 mogħtija mill-Bulgarija favur Ruse Industry;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka erba’ motivi.
   
               (1)
            
            
               L-ewwel motiv huwa bbażat fuq ksur tal-Artikolu 107(1) TFUE sa fejn, skont din id-dispożizzjoni, dak li l-Kummissjoni tikkunsidra bħala nuqqas tal-Istat li jiġbor l-ammonti dovuti lilu la jikkostitwixxi għajnuna mill-Istat ġdida fis-sens tal-Artikolu 1(ċ) tar-Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (1), u lanqas ma jikkostitwixxi bidla ta’ għajnuna mill-Istat eżistenti. Barra minn hekk, ir-rikorrenti tallega li dan ma jkabbarx ir-riskju totali għall-Istat filwaqt li, anki jekk dan ikun il-każ, il-fatti kontenzjużi xorta waħda ma jistgħux jiġu kklassifikati bħala għajnuna mill-Istat ġdida.
            
         
               (2)
            
            
               It-tieni motiv huwa bbażat fuq ksur tat-tielet subparagrafu tal-Artikolu 263(2) TFUE, sa fejn il-Kummissjoni, mingħajr ma pproduċiet ebda prova u mingħajr ma indikat ebda raġuni, assumiet b’mod żbaljat li l-fatt li l-ammonti dovuti ma nġabrux mill-Istat jipprokura, għall-kumpannija inkwistjoni, vantaġġ li jmur kontra l-kompetizzjoni u li, għalhekk, huwa inkompatibbli mas-suq intern.
            
         
               (3)
            
            
               It-tielet motiv huwa bbażat fuq l-eżistenza ta’ difett proċedurali sa fejn id-deċiżjoni tal-Kummissjoni ma tindikax il-motivi li wasslu għall-formulazzjoni tal-konklużjonijiet milħuqa.
            
         
               (4)
            
            
               Ir-raba’ motiv huwa bbażat fuq ksur tal-Artikolu 14 tar-Regolament (KE) Nru 659/1999, sa fejn fid-deċiżjoni kkontestata la huwa indikat l-ammont preċiż li għandu jiġi rkuprat u lanqas l-interessi korrispondenti adegwati stabbiliti mill-Kummissjoni.
            
         
      (1)  ĠU Edizzjoni Speċjali bil-Malti, Kapitolu 8, Vol. 1, p. 339.